OpenLLM-France/wikimedia huggingface dataset:
# Alex Valiño

Alexander Valiño Navasal (Jaka, Huesca, 1997ko abuztuaren 25a) Aragoitar jatorriko futbolari bilbotarra da. Lezaman hezia, erdiko aurrelari moduan aritzen da.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2015/16 | 14 | 0 | - | - | - | - | - | - | | | - | - | 14 | 0 |
| Baskonia | 3. | 2016/17 | 21 | 0 | - | - | - | - | - | - | | | - | - | 21 | 0 |
| Baskonia | Denera | Denera | 35 | 0 | - | - | - | - | - | - | | | - | - | 35 | 0 |
| Sodupe | 3. | 2017/18 | - | - | - | - | - | - | - | - | | | - | - | - | - |
| Sodupe | Denera | Denera | - | - | - | - | - | - | - | - | | | - | - | - | - |
| Tenerife B | 3. | 2018/19 | 32 | 2 | - | - | - | - | - | - | | | - | - | 32 | 2 |
| Tenerife B | Denera | Denera | 32 | 2 | - | - | - | - | - | - | | | - | - | 32 | 2 |
| Haro | 2.B | 2019/20 | 19 | 2 | 0 | 0 | - | - | - | - | | | - | - | 19 | 2 |
| Haro | Denera | Denera | 19 | 2 | 0 | 0 | - | - | - | - | | | - | - | 19 | 2 |
| Coruxo | 2.B | 2020/21 | 8 | 0 | 1 | 0 | - | - | - | - | | | - | - | 9 | 0 |
| Coruxo | Denera | Denera | 8 | 0 | 1 | 0 | - | - | - | - | | | - | - | 9 | 0 |
| Haro | 2.B | 2020/21 | 10 | 1 | - | - | - | - | - | - | | | - | - | 10 | 1 |
| Haro | Denera | Denera | 10 | 1 | - | - | - | - | - | - | | | - | - | 10 | 1 |
| Gernika | 2.F | 2021/22 | 19 | 3 | 1 | 0 | - | - | - | - | - | - | - | - | 20 | 3 |
| Gernika | Denera | Denera | 19 | 3 | 1 | 0 | - | - | - | - | - | - | - | - | 20 | 3 |
| Arenas | 2.F | 2022/23 | 15 | 3 | 0 | 0 | - | - | - | - | - | - | - | - | 15 | 3 |
| Arenas | 2.F | 2023/24 | 31 | 14 | - | - | - | - | - | - | - | - | - | - | 31 | 14 |
| Arenas | Denera | Denera | 46 | 17 | 0 | 0 | - | - | - | - | - | - | - | - | 46 | 17 |
| Atlético Sanluqueño | 1.F | 2024/25 | 18 | 2 | - | - | - | - | - | - | - | - | - | - | 18 | 2 |
| Atlético Sanluqueño | Denera | Denera | 18 | 2 | - | - | - | - | - | - | - | - | - | - | 18 | 2 |
| Barakaldo | 1.F | 2024/25 | - | - | - | - | - | - | - | - | - | - | - | - | - | - |
| Barakaldo | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 187 | 27 | 2 | 0 | - | - | - | - | - | - | - | - | 189 | 27 |

## Erreferentziak

* ↑ Alex Valiño: “Sé que me van a comparar con Maroan, pero también es un reto para mí”

## Kanpo estekak

* Fitxa: Athletic Club
* Datuak: Q118471072
# Somotor

Somotor Eslovakiako udalerri bat da, Trebišoveko barrutian kokatuta. 16,30 km²ko azalera du eta 1478 biztanle 2017ko datuen arabera.

## Historia

Idatzizko lehen aipamena 1214. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q545621
* Multimedia: Somotor / Q545621
# Alexander Hidalgo

Alexander Hidalgo Hernández (Lasarte-Oria, Gipuzkoa, 2001eko maiatzaren 24a) Euskal Herritar futbolaria da. Puntaerdi moduan aritzen da.

## Kirol Ibilbidea

2024ko ekainaren 30 eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Numancia B | 3. | 2020/21 | 13 | 0 | - | - | - | - | - | - | | | - | - | 13 | 0 |
| Numancia B | 3.F | 2021/22 | 30 | 4 | - | - | - | - | - | - | - | - | - | - | 30 | 4 |
| Numancia B | Denera | Denera | 43 | 4 | - | - | - | - | - | - | - | - | - | - | 43 | 4 |
| Eibar Urko | DH | 2022/23 | - | - | - | - | - | - | - | - | - | - | - | - | - | - |
| Eibar Urko | Denera | Denera | - | - | - | - | - | - | - | - | - | - | - | - | - | - |
| Vitoria | 3.F | 2023/24 | 32 | 9 | - | - | - | - | - | - | - | - | - | - | 32 | 9 |
| Vitoria | Denera | Denera | 32 | 9 | - | - | - | - | - | - | - | - | - | - | 32 | 9 |
| Arenas | 2.F | 2024/25 | - | - | - | - | - | - | - | - | - | - | - | - | - | - |
| Arenas | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 75 | 13 | - | - | - | - | - | - | - | - | - | - | 75 | 13 |

## Erreferentziak

* ↑ Alex Hidalgok ez du Eibarren jarraituko

## Kanpo estekak

* Fitxa
* Datuak: Q132205257
# Hussein Onn

Hussein bin Dato' Onn (Johor Baharu, Malaysia, 1922ko otsailaren 12a - South San Francisco, Kalifornia, 1990eko maiatzaren 28a) politikaria izan zen.

## Bizitza

Nekazari-familia aberats bateko semea zen, eta zuzenbide eta ekonomiako ikasketak egin zituen Londresko Unibertsitatean. Bigarren Mundu Gerraren hasieran britainiar armadan sartu zenean, Pazifikoko fronteetan borrokatu zen japoniarren aurka eta Malaysiaren askatasunaren alde. Gerra ostean, Malaysiako politikan eragin handia izan zuen, bere herriaren independentzia bultzatzen lagundu baitzuen.
1947an Gazteriaren Elkarte Nazionala sortu zuen, eta Malaysiar Batasuneko Erakunde Nazionaleko idazkari nagusi aukeratu zuten. 1948tik 1957ra bitartean, Estatuko kontseiluko kide izan zen, eta 1960-1968 epean, bere herriko enbaxadore Londresen. Ondoren, Malaysiara itzuli zenean, Hezkuntzako ministro izan zen (1970), eta 1974an Ekonomia eta Finantzetakoa eta Gobernuko presidenteorde. Bi urte geroago, lehen ministro kargura igo zen, eta Defentsako ministro ere izan zen, aldi berean. 1981ean utzi behar izan zuen, ordea, bihotzekoak eman ondoren, bere osasun-egoera kaskarra zela-eta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q529391
# Tropaeolum majus

Tropaeolum majus, kaputxina, Amerikako landare apaingarria da, hosto erorkorrekoa, eta parke eta lorategietan landatzen da. Iberiar penintsulako kostaldeko eremuetan, basatu egin da.
Kaputxina urteko landarea da, ilerik gabe eta zaporetsua. Lore gorri, laranja edo horiak dituzten aldaera asko daude, kalizak bost sepalo ditu eta korolak bost petalo desberdin. Loreek eta hostoek iturri-belarraren antzeko zapore mina dute.

## Deskribapena

Landare igokariak dira, urtekoak. Hosto azpi-orbikularrak, 3-10 cm-ko diametrokoak, glabroak, osoak edo uhin formako ertza dutenak; txortenak 15-20 cm luze. Pedunkuluak, 10-20 cm luze; sepaloak, 15-18 mm luze eta 8-9 mm zabal, berdeak –horixkak, espoloia, 25-35 mm luze; petalo osoak edo izurtuak, horixkak gorriak marra eta puntu horixka edo moreekin; goikoak, arekadunak, 30-40 mm luze; behekoak, 15-20 mm luze eta 12 mm. 10 mm-ko luzerako karpeloak, fruituan saihets zimurtsuekin.

## Historia

Tropaeolum hitza grekozko Τ ροποιον-etik dator eta trofeo txikia esan nahi du, hostoen eta loreen antolaketaren ondorioz. Zona batzuetan, monjeen txanoa deitzen zaio loreen formagatik. Jesuitek landarea Europara sartu zuten XVI. mendean, eta hango hostoak eta loreak nola erabiltzen zituzten erakutsi zuten. Indietako murtxuerzo, Peruko edo jesuiten berroa. Rembert Dodoens botanikoak bere lorategian landatu zuen 1600ean.
Boliviako goi-lautadetan eta, oro har, Andeetako eremuan, Tropaeolum tuberosum espeziea dago. Gaztaina baten tamainako tuberkuluak ditu eta kolore karmesi ederreko loreak, 50 cm baino gutxiagoko altuerakoak. Tuberkulu horiek oso zapore latza dute, eta kaputxinakoaren antzeko zaporea. Herrialde horietan nahiko elikagai kontsumitua da. Tropaeolumari ere texao deitzen zaio, eta lorea Arequipa hiriaren ikurra da, Peruko hegoaldean.
Baratzetan landatzen ohi dira bere usainagatik izurriteak uxatzen dituztelako. Barraskiloak, beldarrak, inurriak eta saguak uxatzen dituzte eta afido eta aza-tximeletak erakartzen dituzte tranpa gisa jokatuz.

### Taxonomia

Tropaeolum majus Lineok deskribatu eta Species Plantarum 1: 345ean argitaratu zuen. 1753. Lineoren alaba Elisabeth Linnék loreak sortzen duen enomeno optiko botaniko bat deskribatu zuen artikulu zientifiko batean 19. urte zituela: loreak tximistatxoak diruditen distirak egiten ditu, eta horren azalpenari Elizsabeth Linné Fenomenoa esaten zaio harrezkero.

## Erreferentziak

* 1 2 «Tropaeolum majus» Tropicos.org. Missouri Botanical Garden.

## Kanpo estekak

* Datuak: Q156288
* Multimedia: Tropaeolum majus / Q156288
* Espezieak: Tropaeolum majus
# Elisabeth Christina von Linné

Elisabeth Christina von Linné (1743ko ekainaren 14a - 1782ko apirilaren 15a) suediar botanikaria izan zen, Carl Linnaeus 'Lineo' eta Sara Elisabeth Moræaren alaba.

## Biografia

Bere aita Lineoren ideia misoginoen biktima izan ziren Elisabeth Christina eta bere ahizpak, Lovisa, Sara Christina eta Sophia: eskolara ere ez zituen bidali nahi izan aitak. Baina Elisabeth Christinak heziketa bere kasa egin zuen, beharbada anaia baten irakasleekin eta aitaren lorategian murgildu.
Lineoren hainbat ikasle ezagutu zituen, horien artean Erik Gustaf Lidbeck eta Daniel Solander, azken honekin ezkondu nahi izan zuen, eta Solandarrek ere bai, baina aitak ez zien utzi, eta Solander apostolu gisa bidali zuen atzerrita, ale naturalistikoak biltzera beste ikasle batzuk bidali zituen bezala (zenbait hil egin ziren apostolutzako espedizio horietan). Solandarrek Lineorengandik aldentzeko erabili zuen bere bidaia, eta Ingalaterran jarraitu zuen bere naturalista ibilbidea.
Aitak behartuta Carl Fredrik Bergencrantzekin ezkondu zen 1764an eta bi seme-alaba izan zituzten. Hala ere, bi urteren buruan, senarra utzi eta gurasoekin bizitzera itzuli zen senarraren tratu txarrak jasan zituelako: 39 urterekin hil zen, eta seme-alabak ere helduaroa baino lehen hil ziren. Heriotza goiztiarrari ezkonduta zegoen bitartean jasandako abusuari leporatu zion amak.
Linné Suediako lehen emakumezko botanikaria da, zentzu modernoan. Berak deskribatu zuen lehen aldiz fenomeno botaniko bat: Tropaeolum majus loreak tximistatxoak diruditen distirak egiten ditu, eta horren deskribapenari Elisabeth Linné Fenomenoa esaten zaio. Lineo aitak, ordea, haserre hartu zuen argitalpen hura. 1914an, Linnék deskribatutakoa fenomeno optiko gisa azaldu zen azkenik, benetako txinpartarik ez zela izaten.
Gaiari buruzko bere behaketak Suediako Zientzien Errege Akademiarako lan batean argitaratu zituen 1762an, 19 urterekin. Om indianska krassens blickande ("Indiako kresalaren dirdira") du izena artikuluak. Erasmus Darwin zientzialariak eta beste batzuek berretsi zituzten geroago Linnéren ikuskapenak, eta garaiko poeta batzuek ere, William Wordsworth eta Samuel Taylor Coleridgek kasu, dirdira egiten zuten loreak aipatu zituzten beren poemetan.

## Erreferentziak

* Artikulu hau, osorik edo zatiren batean, ingelesezko wikipediako «Elisabeth Christina von Linné» artikulutik itzulia izan da, 2024-10-11 data duen 1250629235 bertsioa oinarritzat hartuta. Sartze-datarik ez duten erreferentziak, edo 2024-10-11 baino lehenago datatuak, jatorrizko artikulutik ekarri dira itzulpenarekin batera.
* 1 2 Roberts, Jason. (2024). «Ch. 20, Breaking the Lens» Every living thing: the great and deadly race to know all life. (First edition. argitaraldia) Random House ISBN 978-1-9848-5520-6. PMC on1428168161. (Noiz kontsultatua: 2025-02-12).
* ↑ Manktelow, Mariette; Kettunen, Petronella (2007). Kvinnorna kring Linné. ISBN 978-91-85527-06-9
* ↑ (Suedieraz) «Kungliga Vetenskapsakademins Handlingar» Om indianska krassens blickande: 284. 2017-03-12.

## Kanpo estekak

* Datuak: Q13360126
* Multimedia: Elisabeth Christina von Linné / Q13360126
# Yangluo zubia

Yangluo zubia 2003 eta 2007 artean eraiki zuten, eta Txinako Hubei probintziako Wuhan hiri industrialean dago. Zubia munduko hamargarren zubi esekirik luzeena da, 1280 metro luze den erdiko baoari esker.

## Kanpo estekak

* Datuak: Q259664
* Multimedia: Yangluo Bridge / Q259664
# Wuhan Five Rings Sports Center

Wuhan Five Rings Sports Center (txinera sinplifikatuan, 武汉五环体育中心; hanyu pinyin, Wǔhàn Wǔ-Huán Tǐyù Zhōngxīn), lehenago Dongxihu Sports center (txinera sinplifikatuan, 东西湖体育中心; hanyu pinyin, ōngxīhú Tǐyù Zhōngxīn) Erabilera anitzeko estadio bat (30 000 eserleku), gimnasio bat (8 000 eserleku) eta igeritoki bat (3 000 eserleku) ditu guneak. 2017ko apirilaren 1ean hasi ziren eraikitzen, eta 2019ko martxoan ireki zuten. 2018ko abenduaren 26an, Shenzhen Kaisa Culture & Sports Group-ek Sports Center-en eskubide operatiboa irabazi zuen bederatzi urtez.

## Erreferentziak

* ↑ «Wuhan Five Rings Sports Center» en.hubei.gov.cn.
* ↑ «东西湖体育中心运营管理合作单位遴选竞争性磋商项目磋商邀请公告» dxh.gov.cn.
* ↑ «东西湖体育中心项目主体结构完成封顶» dongxihu.gov.cn.
* ↑ «集团新闻_新闻中心_佳兆业集团» kaisagroup.com.

## Kanpo estekak

* Datuak: Q60787417
# Stefan Hell

Stefan Walter Hell (Arad, 1962ko abenduaren 23a), jaiotzez errumaniarra, fisikari alemaniarra da eta egun Göttingengo Biofisika Kimikarako Max Planck institutuko zuzendarietako bat da. 2014. urtean Kimikako Nobel saria jaso zuen Eric Betzig eta William E. Moernerrekin batera, “fluoreszentzia mikroskopiko super-ebatzia garatzeagatik”.

## Kanpo estekak

* «Eric Betzig, Stefan W. Hell eta William E. Moernerrentzat Kimikako Nobel saria», Berria, 2014-10-08
* Stefan Hell-en hitzaldia: "Super-Resolution: Overview and Stimulated Emission Depletion (STED) Microscopy" (inglesez)
* Datuak: Q91410
* Multimedia: Stefan Hell / Q91410
# Katalina Sienakoa

Katalina Sienakoa —jaiotzako izen-deiturez, Caterina di Jacopo di Benincasa— (Siena, 1347ko martxoaren 25a - Erroma, 1380ko apirilaren 29a) mistiko katolikoa izan zen. Laikoa zen, eta Erromatar Eliza Katolikoak santu izendatu zuen 1461. urtean. Vatikanoak Europako eta Italiako zaindaritzat eta Eliza Katolikoaren doktoretzat du. Italiar literaturan eragina izan du.

## Haurtzaroa

Katalina Sienakoa, bataio-izenaz Katalina Benincasa, erdi mailako klasearen eta beheko klasearen artean zegoen familia bateko alaba zen. Katalinak ez zuen hezkuntza formalik izan; oso txikia zela bakardaderako eta otoitzerako zaletasuna agertu zuen. Haren gurasoek Katalina ezkontzeko ahaleginetan jardun baziren ere, alferrik izan zen, eta hemezortzi urte zituela domingotarren ordenan jantzi zuen abitua.

## Gaztaroa

Seguruenik ere, 1366ko inauterietan bizi izan zuen haren gutunetan deskribatzen duen "ezkontza mistikoa" Jesusekin, Sienako Santo Domingo elizan; han hainbat ikuspen izan zituen. Urte horretan bertan hil zen haren aita, eta Sienan estatu-kolpe bati hasiera eman zitzaion. Haren hagiografoek diotenez, 1370ean infernuaren, purgatorioaren eta zeruaren ikuspen zenbait izan zituen; horiek izan eta gero, erretirotik irten eta bizitza publikoan hasteko esaten zion ahots bat entzun zuen. Maila guztietako gizon-emakumeei eskutitzak bidaltzen hasi zen, eta orduko Italiako lurralde guztietako agintari nagusiekin gutun-trukea izan zuen. Agintari horiei Italiako errepubliken artean bakea ezartzeko, eta aita santua Erromara itzultzeko eskaria egiten zien.
1374ko pesteak iraun zuen bitartean, Katalina gaixoei laguntzen ibili zen, inoiz ez zen nekatuta agertzen, eta, orduko historialari batzuei sinetsiz gero, mirari batzuk ere egin zituela esan liteke.
1376an, Katalina Avignonera bidali zuten, Florentziako errepublikaren ordezkari gisa, errepublika horren eta Aita santuen lurraldeekin, eta aita santuarekin berarekin, bakea egiteko helburuarekin. Zailtasun asko gainditu ondoren, florentziarrak eta Urbano VI.a aita santua adiskidetzea lortu zuen.

## Heriotza

Erabateko bakardadean sartu zen, baina Mendebaldeko Zisma zela eta, hortik atera behar izan zuen. Urbano VI.a aita santuaren alde egin zuen, eta hark Erromara deitu zuen. Hantxe bizi izan 1380an, 33 urterekin, hil zen arte. Erromako Santa Maria sopra Minerva izeneko elizan hilobiratu zuten.

## Kanonizazioa

Pio II.ak santa izendatu zuen 1461ean. 1939an, Pio XII.ak Itailako zaindari nagusi izendatu zuen, San Frantzisko Asiskoarekin batera. 1970ean, Paulo VI.ak Elizako doktore titulua eman zion. 1999an, Joan Paulo II.aren aitansantutza-aldian, Europako zaindari santuetako bat bihurtu zen.

## Kanpo estekak

* Katalina Sienakoaren biografia eta deskribapen espirituala Dominicos.org atarian, gaztelaniaz.
* Domingotarren webgunea, ingelesez
* Datuak: Q229190
* Multimedia: Catherine of Siena / Q229190
# Pura Luhur Batukaru

Pura Luhur Batukaru, Luhur Batukaru tenplua edo Harri nobleko koko oskoldun tenplua (batzuetan, pura Luhur Batukau) Wongaya Gede herrixkako tenplu hinduista balitarra da, Tabanan erregeordetzan (Bali, Indonesia).
Baliko bigarren sumendi altuena den Batukaru mendiaren (Gunung Batukaru) hegoaldeko magalean dago. Baso tropikalen artean kokatuta, Bali izpiritu gaiztoetatik babesteko Kusuma Dewa lontarrean aipatzen diren bederatzi kayangan jagat edo sad kahyangan-etako bat (norabidezko tenpluak) da tenplua. Mendebaldeko zaindaria da, bere monumentuak goroldioz estalita daude eta bide sare bat zabaltzen da sortaz basoan dauden santutegietarantz.

## Erreferentziak

* ↑ «Babad Bali - Pura Luhur Batukaru» www.babadbali.com.

## Kanpo loturak

* Datuak: Q7260784
* Multimedia: Pura Batukaru / Q7260784
# Randi Blehr

Randi Marie Blehr, sortzez Nilsen (Bergen, 1851ko otsailaren 12a - Oslo, 1928ko ekainaren 13a) norvegiar feminista, sufragista eta emakumeen eskubideen aldeko aktibista zen. Otto Blehr Norvegiako lehen ministroaren emaztea zen, eta Eivind Blehr-en ama. Emakumeen Eskubideen aldeko Norvegiako Elkartearen sortzaileetako bat zen, eta 1895etik 1899ra bitartean eta, gero, 1903tik 1922ra bitartean, elkarteko buru izan zen.

## Haurtzaroa

Randi Nilsen 1851n jaio zen, Bergenen. Gurasoak Andreas Rasmussen Nilsen (1822-1898) artekaria eta Margrethe Andrea Tornøe (1827-1909) zituen; beren hamaika seme-alabetatik zaharrena zen. Ez zuen heziketa formalik jaso, baina artistikoki oso gaztetarik trebatu zen marrazketan, antzerkian eta musikan. 17 urterekin, Vestmannalaget norvegiako hizkuntza-elkarte zaharrenarekin bat egin zuen, eta Den Nationale Scene sortu zuen, Bergeneko antzokirik zaharrena eta handiena. 1876an, Otto Blehrrekin ezkondu zen, abokatu eta Alderdi Liberaleko kide zen ezkerreko politikariarekin.

## Ibilbidea

1880ko hamarkadan, Norvegiako mugimendu feministetan parte hartu zuen Blehrrek. Skuld-ekin (emakume ikasleentzako eztabaida-taldea) bat egin zuen 1883an, eta Emakumearen Eskubideen aldeko Norvegiako Elkartea (Kvindesagsforening) sortu zuen hurrengo urtean. Elkarteko lehendakari izan zen 1895etik 1899ra, eta gero 1903tik 1922ra. Elkarteko lehendakari gisa, etxekoandreen eta langile-klaseko emakumeen baldintza sozial eta ekonomikoak hobetzeko borrokatu zen. Norvegiako Parlamentuari eskatu zion emakumeen lanbide-heziketa formaliza zezala, neskameentzako, sukaldarientzako eta etxekoandreentzako ikastaroak sortuz. Bere lehendakaritzapean, elkarteak soldata-berdintasunaren alde eta ezkontzatik kanpo jaiotako haurren aitatasuna onartzearen alde ere egin zuen.
1885ean, Emakumeen Eskubideen aldeko Elkarteak erabaki zuenez bere aldarrikapenetan ez sartzea boto-eskubidea, Randi Blehrrek Emakumeen Sufragiorako Elkartea (Kvinnestemmerettsforeningen) sortu zuen, Gina Krogekin. Urtebete geroago, OMEk Norvegiako Osasun Publikoko Emakumeen Elkartea (Norske Kvinners Sanitetsforening) sortzen lagundu zuen. 1903an, Norvegiako Bakearen Aldeko Emakumeen Elkarteko (Norske Kvinners Fredsforbund) presidente hautatu zuten. Senarraren ibilbide politikoa zela eta, Suediara joan ziren bizitzera. Han, laguntzaile gisa egin zuen lan Stockholmeko Norska Ministerhotelleten.
Blehrrek Merituaren Urrezko Errege Domina (Kongens fortjenstmedalje) jaso zuen, 1921ean 70 urte bete zituenean. 1928ko ekainaren 13an hil zen, eta Osloko Gure Salbatzailea hilerrian lurperatuta dago.

## Erreferentziak

* ↑ Randi Marie Blehr (1851-1928). Kvinnemuseet.
* ↑ Randi Blehr. lokalhistoriewiki.no.
* 1 2 3 Skaarer, Åse Camilla; Kåss, Ingrid Wreden. Randi Marie Blehr (1851–1928). stemmerett.no.
* ↑ Kongens fortjenstmedalje. lokalhistoriewiki.no.

## Kanpo estekak

* Datuak: Q4939507
* Multimedia: Randi Blehr / Q4939507
# Otto Blehr

Otto Albert Blehr (Stange, 1847ko otsailaren 17a – Oslo, 1927ko uztailaren 13a) norvegiar kazetari, epaile eta politikaria izan zen. Norvegiako lehen ministroa izan zen 1902tik 1903ra eta 1921etik 1923ra.
Stangeko etxalde batean hazi zen eta Osloko Unibertsitatean lizentziatu zen zuzenbidean 1871n. Bi egunkaritako kazetari parlamentarioa izan zen, eta beste egunkari batzuetako editorea ere izan zen. Nordre Bergenhusko (1883-1888) eta Nordlandeko (1895-1900) gobernadorea izan zen.
Stortingeko diputatua izan zen Alderdi Liberalaren hautagaitzan, eta bere jarduera politikoa abokatu, fiskal eta epaile eginkizunekin txandakatu zuen. Ministro ere izan zen behin baino gehiagotan.
1902tik 1903ra Norvegiako lehen ministroa izan zen Suedia eta Norvegiaren arteko Batasunean. Batasuna desegin ondoren, Norvegiako lehen ministro izatera itzuli zen 1921etik 1923ra. 1903tik 1927ra Nobel Sariaren Norvegiako Batzordeko auditorea izan zen.
Randi Blehr feministarekin ezkonduta egon zen eta biek Emakumeen Eskubideen aldeko Norvegiako Elkartea sortu zuten.
* Datuak: Q560571
* Multimedia: Otto Albert Blehr / Q560571
# São Paulo Futebol Clube

São Paulo Futebol Clube edo SPFC Brasilgo futbol talde nagusietakoa da. São Paulo hirian du egoitza, eta haren zelaia Cicero Pompeu de Toledo estadioa da (Morumbi estadioa izenaz ezagunagoa). Hiru aldiz eskuratu du Kontinente arteko kopa.

## Palmaresa
### Brasilen: 28

* Brasilgo liga (6): 1977, 1986, 1991, 2006, 2007, 2008.
* Txapelketa Paulista (21): 1931, 1943, 1945, 1946, 1948, 1949, 1953, 1957, 1970, 1971, 1975, 1980, 1981, 1985, 1987, 1989, 1991, 1992, 1998, 2000, 2005, 2021.
* Rio – São Paulo txapelketa (1): 2001.

### Nazio artean: 12

* FIFAren Kluben arteko Munduko Kopa:
** Txapelduna (1): 2005.
* Kontinente arteko Futbol Kopa:
** Txapelduna (2): 1992, 1993
* Libertadores Kopa:
** Txapelduna (3): 1992, 1993, 2005.
** Finalista (3): 1974, 1994, 2006.
* Hego Amerikako Kopa (1): 2012.
* Hego Amerikako Errekopa (2): 1993, 1994.
* Libertadores Superkopa (1): 1993.
* CONMEBOL Kopa (1): 1994.
* Kluben arteko Munduko Kopa txikia (2): 1955, 1963.

## Kanpo estekak

* Webgune ofiziala.
* Datuak: Q38568
* Multimedia: São Paulo Futebol Clube / Q38568